pythainlp/thai-wiki-dataset-v3 huggingface dataset:
สรุปเหรียญเอเชียนเกมส์ 2018

สรุปเหรียญเอเชียนเกมส์ 2018  เป็นรายการการแข่งขันกีฬาของสภาโอลิมปิกแห่งเอเชีย โดยการจัดอันดับตามจำนวนเหรียญที่ได้รับระหว่างเอเชียนเกมส์ 2018 ในจาการ์ตา ประเทศอินโดนีเซีย ตั้งแต่วันที่ 18 สิงหาคม ถึง 2 กันยายน พ.ศ. 2561
== ตารางสรุปเหรียญรางวัล ==
== อ้างอิง ==
== แหล่งข้อมูลอื่น ==
Official medal table 
เอเชียนเกมส์ 2018
รถไฟฟ้าเฉลิมพระเกียรตื 6 รอบพระชนมพรรษา

Redirect:รถไฟฟ้าบีทีเอส
รางวัลคมชัดลึก อวอร์ด สาขาละครโทรทัศน์ยอดเยี่ยม

รางวัลคมชัดลึก อวอร์ด สาขาละครโทรทัศน์ยอดเยี่ยม เป็นรางวัลประเภทละครโทรทัศน์ที่มอบให้กับผู้จัดละครที่สร้างสรรค์ละครคุณภาพ เต็มเปี่ยมไปด้วยสาระ และผสมผสานทุกองค์ประกอบไม่ว่าจะเป็นด้านการแสดง เทคนิค หรืองานศิลป์ ได้อย่างลงตัว รางวัลนี้ถือเป็นรางวัลสูงสุดของประเภทละครโทรทัศน์ ซึ่งตัดสินโดยคณะกรรมการผู้ทรงคุณวุฒิ
== ผู้ได้รับรางวัลและเข้าชิง ==
รายชื่อต่อไปนี้คือรายชื่อผู้ได้รับรางวัลและผู้เข้าชิงรางวัลคมชัดลึก อวอร์ด สาขาละครโทรทัศน์ยอดเยี่ยม โดยผู้ได้รับรางวัลจะแสดงด้วยตัวอักษรหนาและมีพื้นหลังสีเหลือง
==อ้างอิง==
ผล คมชัดลึก อวอร์ด ปีที่ 14 ประเภทละครโทรทัศน์
ผลรางวัลคมชัดลึกอวอร์ด ครั้งที่ 13
คมชัดลึก อวอร์ด
ชนชาติปกครอง

ชนชาติปกครอง (Herrenrasse; master race) หรือ ชนปกครอง (Herrenvolk; master people) เป็นคติความเชื่อของระบอบนาซีและนีโอนาซีว่าผู้สืบสายชนชาตินอร์ดิกเป็นชนอารยัน (มาจากคำว่า "อารยะ" ในภาษาสันสกฤต) มีความเหนือกว่าชาวเยอรมันและชาวยุโรปทั่ว ๆ ไป ถือเป็นชนชาติที่อยู่จุดสูงสุดในลำดับชั้นทางเชื้อชาติ ผู้เป็นสมาชิกของชนชาติปกครองถูกระบุว่าเป็น อภิมนุษย์ (Herrenmenschen)
เจ้าหน้าที่นาซี อัลเฟรท โรเซินแบร์ค มีความเชื่อว่าชนชาตินอร์ดิกเป็นชนชาติผู้สืบเชื้อสายมาจากกลุ่มชนอารยันดั้งเดิม (Proto-Aryans) ซึ่งเชื่อกันว่าเป็นมนุษย์กลุ่มแรกที่ตั้งรกรากในแผ่นดินเยอรมันในยุคก่อนประวัติศาสตร์ และเชื่อถึงขั้นว่ามนุษย์กลุ่มนี้คือชาวทวีปแอตแลนติสที่สาบสูญ พวกนาซีได้ประกาศว่าชนชาตินอร์ดิก (ซึ่งก็คือกลุ่มชนเจอร์แมนิก) หรือบางครั้งก็เรียกว่าชนชาติอารยัน อยู่เหนือกว่าชนชาติชาติอื่น ๆ ในขณะที่ชาวสลาฟตลอดจนชาวยิปซีและชาวยิว ถูกระบุว่าเป็นพวกด้อยพงษ์และมิใช่อารยันที่เรียกว่า "ด้อยมนุษย์" (Untermenschen) ถือเป็นกลุ่มคนที่เป็นอันตรายต่อชนชาติอารยันและเชื้อชาติเยอรมัน
พวกนาซีได้บังคับใช้มาตรการทางกฎหมายในวันที่ 7 เมษายน ค.ศ. 1933 เกี่ยวกับการพิสูจน์อารยัน (Ariernachweis) ซึ่งเป็นเอกสารที่ประชาชนทุกคนในประเทศต้องมีเพื่อแสดงว่าตนเองนั้นผ่าน "การรับรองอารยันเบื้องต้น" (Kleiner Ariernachweis) ซึ่งสามารถได้มาโดยสองวิธีคือการเข้าพิสูจน์ทางการแพทย์หรือโดยการแสดง "หนังสือบรรพชน" (Ahnenpaß) ซึ่งเป็นหนังสือแสดงเทือกเถาเหล่ากอของผู้ถือไปอย่างน้อยถึงรุ่นปู่ย่าตาตาย ว่าในบรรดาพวกเขาไม่มีใครที่เป็นพวกมิใช่อารยัน
ความเชื่อนี้นำมาซึ่งการใช้มาตรการทางสุพันธุศาสตร์ (Eugenics) เพื่อรักษาไว้ซึ่งความบริสุทธิ์ของสายเลือดอารยัน มีการตั้งศาลอนามัยวงศ์ตระกูล (Erbgesundheitsgericht) ซึ่งมีอำนาจตัดสินว่าบุคคลคนใดควรจะถูกทำหมันหรือไม่
==อ้างอิง==
นาซีเยอรมนี
อฏัล พิหารี วาชเปยี

อฏัล พิหารี วาชเปยี (अटल बिहारी वाजपेयी; Atal Bihari Vajpayee; 25 ธันวาคม ค.ศ. 1924 – 16 สิงหาคม ค.ศ. 2018) เป็นนักการเมืองอินเดียซึ่งดำรงตำแหน่งประธานมนตรีอินเดียสามสมัย สมัยแรกเป็นเวลา 13 วันใน ค.ศ. 1996 สมัยที่สองเป็นเวลา 13 เดิอนระหว่าง ค.ศ. 1998–1999 และสมัยสุดท้ายเต็มวาระตั้งแต่ ค.ศ. 1999–2004 เป็นประธานมนตรีอินเดียคนแรกที่มิใช่สมาชิกพรรคคองเกรสแห่งชาติอินเดีย (Indian National Congress) และได้ดำรงตำแหน่งเต็มวาระห้าปี
อฏัลเป็นสมาชิกรัฐสภาอินเดียกว่าสี่ทศวรรษ เขาได้รับเลือกตั้งเข้าสู่โลกสภา (สภาล่าง) สิบครั้ง และเข้าสู่ราชยสภา (สภาสูง) สองครั้ง ทั้งได้เป็นสมาชิกรัฐสภาอินเดียประจำลัคเนาจนเกษียณตนเองจากงานการเมืองเพราะปัญหาสุขภาพเมื่อ ค.ศ. 2009 อฏัลเป็นหนึ่งในสมาชิกผู้ก่อตั้งพรรคภารตียชนสังฆ์ (Bharatiya Jana Sangh) และได้เป็นหัวหน้าพรรคการเมืองดังกล่าวตั้งแต่ ค.ศ. 1968–1972 เขายังเป็นรัฐมนตรีกิจการภายในช่วงที่โมรารชี เทสาย (Morarji Desai) เป็นประธานมนตรี หลังจากที่รัฐบาลโมรารชีสิ้นสุดลง อฏัลก็ปรับปรุงพรรคภารตียชนสังฆ์เป็นพรรคภารตียชนตา (Bharatiya Janata Party) เมื่อ ค.ศ. 1980
ช่วงที่เขาเป็นประธานมนตรีนั้น อินเดียทดลองนิวเคลียร์ Pokhran-II เมื่อ ค.ศ. 1998 ทั้งเขายังพยายามปรับปรุงความสัมพันธ์ทางทูตกับปากีสถานโดยนั่งรถประจำทางไปยังลาฮอร์เพื่อพบ นาวาซ ชาริฟ แกรนวีเซียร์ปากีสถาน และเมื่อเกิด Kargil War ใน ค.ศ. 1999 เขาก็พยายามฟื้นฟูความสัมพันธ์กับปากีสถานโดยเชิญ เปอร์เวซ มูชาร์ราฟ (Pervez Musharraf) ประธานาธิบดีปากีสถาน มาประชุมสุดยอดที่อัคระ
ประณัพ มุขัรชี (Pranab Mukherjee) ประธานาธิบดีอินเดีย มอบเครื่องอิสริยาภรณ์สูงสุดสำหรับพลเรือนนาม "ภารัตรัตนะ" (Bharat Ratna) ให้แก่เขาใน ค.ศ. 2015 อนึ่ง รัฐบาลของนเรนทระ โมที (Narendra Modi) ประกาศใน ค.ศ. 2014 ให้วันที่ 25 ธันวาคม วันคล้ายวันเกิดของเขา เป็นวันธรรมาภิบาล (Good Governance Day)
เขาสิ้นชีวิตด้วยโรคเกี่ยวกับความสูงอายุเมื่อวันที่ 16 สิงหาคม ค.ศ. 2018
==อ้างอิง==
ประธานมนตรีอินเดีย
รัฐมนตรีว่าการกระทรวงการต่างประเทศอินเดีย
อิซิดอร์ กรอส

อิซิดอร์ กรอส (Izidor Gross; 25 มิถุนายน ค.ศ. 1860 – ค.ศ. 1942) เป็นทั้งผู้เชี่ยวชาญหมากรุกสากลและฮัสซันชาวโครเอเชีย
== ภูมิหลัง ==
กรอสเกิดในครอบครัวชาวยิวในคีสลอด ประเทศฮังการี ในวันที่ 25 มิถุนายน ค.ศ. 1860 ส่วนในปี ค.ศ. 1891 เขาปักหลักที่การ์ลอวัตส์ ประเทศโครเอเชีย ซึ่งเขาทำหน้าที่เป็นฮัสซันที่ธรรมศาลาการ์ลอวัตส์ นอกเหนือจากการทำงานที่ชุมชนชาวยิวการ์ลอวัตส์ กรอสยังเป็นนักหมากรุกตัวยงและนักเขียนที่มีชื่อเสียงเกี่ยวกับปริศนาหมากรุกสากลและเกมดังกล่าว เขาเป็นหนึ่งในผู้ก่อตั้งสโมสรหมากรุกสากลการ์ลอวัตส์ในปี ค.ศ. 1908 และสมาพันธ์หมากรุกสากลแห่งประเทศโครเอเชียในปี ค.ศ. 1912 กรอสได้รับการตีพิมพ์บทความเกี่ยวกับปริศนาหมากรุกสากลในนิตยสารและหนังสือพิมพ์ทั้งในประเทศและต่างประเทศหลายฉบับ ในปี ค.ศ. 1909 เขาได้รับการตีพิมพ์หนังสือ Šahovska abeceda (อักษรหมากรุก) เขาเขียนถึงการรุกฆาตโดยตรง ร่วมกับการรุกบางอย่างแบบอาศัยตัวช่วย กรอสจัดการแข่งหมากรุกสากลในการ์ลอวัตส์เมื่อปี ค.ศ. 1912 ซึ่งเป็นการแข่งระดับนานาชาติครั้งแรกในบอลข่าน ในฐานะที่กรอสเป็นชาวยิว เขาได้ถูกจับกุมและถูกเนรเทศไปยังค่ายกักกันยาเซโนวัช ซึ่งเขาถูกสังหารเมื่อปี ค.ศ. 1942 ในช่วงเหตุการณ์ฮอโลคอสต์ พร้อมกับแฮร์มันซึ่งเป็นบุตรชาย และจูเลียซึ่งเป็นบุตรีบุญธรรม
== ผลงาน ==
Rochade und Notation bei Ibn Esra, Druck von T. Schatzky, Breslau (ค.ศ. 1900)
Povijest šaha, Knjigotiskara M. Fogina, Karlovac (ค.ศ. 1912)
Problemi Karlovačkog medunarodnog šahovskog turnira, Knjigotiskara Dragutina Hauptfelda, Karlovac (ค.ศ. 1913)
Šahovska abeceda, Knjižara St. Kugli, Zagreb (ค.ศ. 1923)
150 izabranih problema, Knjigotiskara M. Fogina, Karlovac (ค.ศ. 1936)
Humorističke crtice iz jevrejskog života, Knjigotiskara M. Fogina, Karlovac (ค.ศ. 1938)
== อ้างอิง ==
== บรรณานุกรม ==
บุคคลที่เกิดในปี พ.ศ. 2403
บุคคลที่เสียชีวิตในปี พ.ศ. 2485
บุคคลจากการ์ลอวัตส์
นักหมากรุกสากลชาวยิวที่เสียชีวิตในฮอโลคอสต์
นักหมากรุกสากลชาวโครเอเชีย
แจ็ก คอร์ก

แจ็ก แฟรงก์ พอร์เทียส คอร์ก (; เกิด 25 มิถุนายน ค.ศ. 1989) เป็นนักฟุตบอลอาชีพชาวอังกฤษ ปัจจุบันเล่นตำแหน่งกองกลางให้กับเบิร์นลีย์และทีมชาติอังกฤษ เขาเคยเล่นให้กับทีมชาติบริเตนใหญ่ในการแข่งขันโอลิมปิกฤดูร้อน 2012
คอร์กเริ่มต้นอาชีพฟุตบอลกับเชลซี ทว่าในช่วงปี ค.ศ. 2006–2011 เขาถูกปล่อยยืมตัวให้กับหลายสโมสร จนในที่สุดเขาเซ็นสัญญากับเซาแทมป์ตันเมื่อปี ค.ศ. 2011 โดยเขาได้ลงเล่นมากกว่า 100 นัด ช่วยให้ทีมเลื่อนชั้นสู่พรีเมียร์ลีกได้สำเร็จ ต่อมาในเดือนมกราคม ค.ศ. 2015 คอร์กย้ายไปสวอนซีซิตี และเมื่อเดือนกรกฎาคม ค.ศ. 2017 ได้ย้ายไปร่วมทีมเบิร์นลีย์ เขามีส่วนช่วยให้ทีมผ่านเข้าไปเล่นในรอบคัดเลือกของยูฟ่ายูโรปาลีก ฤดูกาล 2018–19 ได้สำเร็จ
คอร์กเล่นให้ทีมชาติอังกฤษตั้งแต่รุ่นอายุไม่เกิน 16 ปี เมื่อ ค.ศ. 2005 จนถึงรุ่นอายุไม่เกิน 21 ปี ระหว่าง ค.ศ. 2008–2011 นอกจากนี้ยังติดทีมชาติบริเตนใหญ่และทีมชาติอังกฤษชุดใหญ่
== ทีมชาติ ==
=== อังกฤษ ===
คอร์กได้เล่นให้ทีมชาติชุดเยาวชนหลายรุ่น เขาลงเล่นนัดแรกให้กับทีมชาติอายุไม่เกิน 19 ปี ในการพบกับสาธารณรัฐเช็กเมื่อเดือนพฤษภาคม ค.ศ. 2007 ต่อมาในปี ค.ศ. 2008 เขาเป็นกัปตันทีมชาติยู-19 ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 19 ปี และในปี ค.ศ. 2011 เขาเป็นส่วนหนึ่งของทีมชาติอายุไม่เกิน 21 ปี ในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี
วันที่ 7 พฤศจิกายน ค.ศ. 2017 คอร์กถูกเรียกตัวติดทีมชาติชุดใหญ่ในนัดกระชับมิตรพบกับเยอรมนีและบราซิล เขาลงเล่นทีมชาตินัดแรกเมื่อวันที่ 10 พฤศจิกายน ค.ศ. 2017 โดยลงเป็นตัวสำรองในนาทีที่ 86 ในนัดที่เสมอเยอรมนี 0–0 ที่สนามกีฬาเวมบลีย์
=== บริเตนใหญ่ ===
วันที่ 2 กรกฎาคม ค.ศ. 2012 คอร์กมีชื่อติดทีมชาติบริเตนใหญ่ในการแข่งขันโอลิมปิกฤดูร้อน 2012 เขาลงเล่นให้กับทีมชาตินัดแรกเมื่อวันที่ 20 กรกฎาคม ซึ่งเป็นนัดกระชับมิตรที่พ่ายแพ้ต่อบราซิล 2–0 โดยลงมาแทนที่ของแดเนียล สเตอร์ริดจ์ในช่วงครึ่งหลัง เขาลงเล่นเป็นตัวสำรองในรอบแบ่งกลุ่มทั้งสามนัด และเป็นตัวสำรองที่ไม่ได้ลงเล่นในรอบก่อนรองชนะเลิศที่พบกับเกาหลีใต้
== เกียรติประวัติ ==
เซาแทมป์ตัน
ฟุตบอลลีกแชมเปียนชิป รองชนะเลิศ: 2011–12
รางวัลส่วนตัว
Scunthorpe United Player of the Year: 2007–08
== อ้างอิง ==
== แหล่งข้อมูลอื่น ==
แจ็ก คอร์ก  ที่เว็บไซต์สโมสรฟุตบอลเบิร์นลีย์
นักฟุตบอลจากลอนดอน
นักฟุตบอลชาวอังกฤษ
นักฟุตบอลทีมชาติอังกฤษ
กองกลางฟุตบอล
ผู้เล่นสโมสรฟุตบอลเชลซี
ผู้เล่นสโมสรฟุตบอลบอร์นมัท
ผู้เล่นสโมสรฟุตบอลเซาแทมป์ตัน
ผู้เล่นสโมสรฟุตบอลวอตฟอร์ด
ผู้เล่นสโมสรฟุตบอลเบิร์นลีย์
ผู้เล่นสโมสรฟุตบอลสวอนซีซิตี
ผู้เล่นในพรีเมียร์ลีก
นักฟุตบอลในโอลิมปิกฤดูร้อน 2012
บุคคลจากคาร์ชอลตัน
เจ้าหญิงอาเดิลไฮท์แห่งเชาม์บวร์ค-ลิพเพอ

เจ้าหญิงแอดิเลดแห่งชัมเบิร์ก-ลิพเพอ (Princess Adelaide of Schaumburg-Lippe) ประสูติเมื่อวันที่ 22 กันยายน 2418 เป็นพระธิดาใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู ทรงเป็นพระขนิษฐาใน ชาลอตต์แห่งชัมเบิร์ก-ลิพเพอ สมเด็จพระราชินีแห่งเวือร์ทเทิมแบร์ค ด้านชีวิตส่วนพระองค์ ทรงเสกสมรสและหย่ากับ เจ้าชายแอนสท์ที่ 2 ดยุกแห่งซัคเซิน-อัลเทนบูร์ก เมื่อวันที่ 17 กุมภาพันธ์ 2441 รับพระราชทานพระอิสริยยศที่ ดัชเชสแห่งซัคเซิน-อัลเทนบูร์ก พระชายา และทรงหย่าเมื่อวันที่ 17 มกราคม 2463 มีพระบุตรดังนี้
เจ้าหญิงชาลอตต์แห่งซัคเซิน-อัลเทนบูร์ก
เจ้าชายจอร์จ โมริทซ์ เจ้าชายรัชทายาทแห่งซัคเซิน-อัลเทนบูร์ก
เจ้าหญิงเอลิซาเบธ
เจ้าชายเฟรเดอริก
== อ้างอิง ==
Genealogics - Leo van de Pas - Princess Adelheid zu Schaumburg-Lippe
thePeerage.com - Friederike Adelheid Marie Luise Hilda Eugenie Prinzessin zu Schaumburg-Lippe
L'Allemagne dynastique, Huberty, Giraud, Magdelaine, Reference: II 295
Genealogisches Handbuch des Adels, Fürstliche Häuser, Reference: 1961
ราชวงศ์ลิพเพอ
ราชวงศ์ซัคเซิน-อัลเทนบูร์ก
วิลเฮ็ล์ม ออร์บัค

วิลเฮ็ล์ม ออร์บัค (Wilhelm Orbach; ค.ศ. 1894, อ็อฟเฟินบัคอัมไมน์ – ค.ศ. 1944, เอาช์วิทซ์) เป็นผู้เชี่ยวชาญหมากรุกสากลชาวเยอรมัน
เขาได้อันดับ 3 ที่เอินเฮาเซินใน ค.ศ. 1922 (เดเอ็สเบ–ค็องเกร็ส ครั้งที่ 22, ทัวร์นาเมนต์เบ); ได้อันดับ 4 ที่แฟรงก์เฟิร์ตใน ค.ศ. 1923 (เดเอ็สเบ–ค็องเกร็ส ครั้งที่ 23, ทัวร์นาเมนต์เบ); ได้คะแนนเสมอกันสำหรับอันดับ 3 และ 4 ที่เบร็สเลาใน ค.ศ. 1925 (เดเอ็สเบ–ค็องเกร็ส ครั้งที่ 24, ทัวร์นาเมนต์เบ); ชนะที่แฟรงก์เฟิร์ตใน ค.ศ. 1925 (การแข่งขันชิงชนะเลิศของเมือง); ได้อันดับ 4 ที่เอ็มส์ใน ค.ศ. 1926 (ควอแดรงกิวลาร์)
ออร์บัคชนะที่อีแยร์ในปี ค.ศ. 1927; ได้อันดับ 4 ที่ฮ็อมบวร์คใน ค.ศ. 1927 (เอฟิม โบโกลูย์บอฟ เป็นฝ่ายชนะ) ได้คะแนนเสมอกันสำหรับอันดับ 4 และ 5 ที่กีเซินใน ค.ศ. 1928 (ริชาร์ด เรตี เป็นฝ่ายชนะ); ได้อันดับ 11 ที่ดืสบวร์คใน ค.ศ. 1929 (เดเอ็สเบ–ค็องเกร็ส ครั้งที่ 26, คาร์ล อาฮึส เป็นฝ่ายชนะ); ได้อันดับ 12 ที่แฟรงก์เฟิร์ตใน ค.ศ. 1930 (อารอน นิมโซวิตช์ เป็นฝ่ายชนะ);
ได้อันดับ 6 ที่ปารีส (เลชีกีเย) ใน ค.ศ. 1938 (บัลดัวร์ เฮินลิงเงอร์ เป็นฝ่ายชนะ)
เขาเสียชีวิตในค่ายกักกันเอาช์วิทซ์
== อ้างอิง ==
นักหมากรุกสากลชาวเยอรมัน
นักหมากรุกสากลชาวยิวที่เสียชีวิตในฮอโลคอสต์
นักหมากรุกสากลที่เสียชีวิตในค่ายกักกันนาซี
บุคคลจากรัฐเฮ็สเซิน
พระนางแมนุ

พระนางแมนุ (နန်းမတော် မယ်နု, ; 18 มิถุนายน ค.ศ. 1783 – 12 พฤษภาคม ค.ศ. 1840) เป็นพระอัครมเหสีของพระเจ้าจักกายแมงแห่งราชวงศ์โก้นบองจาก ค.ศ. 1819–1837 พระนางอภิเษกกับพระเจ้าจักกายแมงครั้งยังดำรงพระยศเป็นเจ้าชายแห่งซะไกง์เมื่อ ค.ศ. 1801 และได้กลายเป็นพระมเหสีเมื่อพระสวามีได้ขึ้นสืบราชบัลลังก์เมื่อวันที่ 5 มิถุนายน ค.ศ. 1819 สืบต่อจาก พระเจ้าปดุง ผู้เป็นพระอัยกา (ปู่) โดยพระนางได้พระอิสริยยศ น่านมะดอมิพะย่าคองจี้ (พระอัครมเหสี)
พระนางแมนุพร้อมกับมองโอ (พระเชษฐาหรือพระอนุชาของพระองค์) และนายพลมหาพันธุละ สนับสนุนการทำสงครามกับอังกฤษในโถงพระโรงของพระเจ้าจักกายแมง หลังสิ้นสุด สงครามอังกฤษ–พม่าครั้งที่หนึ่ง อาณาจักรก็เริ่มเสื่อมอำนาจและอ่อนแอลง พระเจ้าจักกายแมงทรงเก็บตัวมากขึ้น พระนางแมนุและมองโอจึงเข้าปกครองอาณาจักรโดยพฤตินัยและผู้คนต่างเริ่มต่อต้านการปกครองของพระนาง ในเดือนกุมภาพันธ์ ค.ศ. 1837 เจ้าชายสารวดี พระอนุชาของพระเจ้าจักกายแมงประสบความสำเร็จในการก่อกบฏ และให้พระเจ้าจักกายแมงสละราชบัลลังก์ในเดือนเมษายน พระเจ้าจักกายแมงถูกกักบริเวณภายในพระราชวัง ส่วนพระนางแมนุและมองโอถูกประหารชีวิต
== อ้างอิง ==
เชิงอรรถ
บรรณานุกรม
พระอัครมเหสีราชวงศ์โก้นบอง
พันท์เซอร์ 2

พันท์เซอร์ 2 เป็นชื่อสามัญที่ใช้สำหรับตระกูลรถถังเยอรมันที่ถูกใช้งานในสงครามโลกครั้งที่สอง ชื่ออย่างเป็นทางการของภาษาเยอรมันคือ พันท์เซอร์คัมพฟ์วาเกิน 2 (Panzerkampfwagen II, ย่อว่า PzKpfw II).
แม้ว่ายานพาหนะนี้ในช่วงแรกได้รับการออกแบบอย่างเป็นขั้นตอน ในขณะที่รถถังขนาดใหญ่, ขั้นสูงได้ถูกพัฒนาขึ้น แต่อย่างไรก็ตามยังคงมีบทบาทสำคัญในช่วงปีแรกของสงครามโลกครั้งที่สองในช่วงระหว่างการทัพโปแลนด์และฝรั่งเศส พันท์เซอร์ 2 เป็นรถถังที่มีจำนวนมากที่สุดในกองพลพันท์เซอร์ของเยอรมันในช่วงเริ่มต้นของสงคราม มันยังได้ถูกนำไปใช้ในแอฟริกาเหนือที่ต่อสู้ปะทะกับฝ่ายสัมพันธมิตรตะวันตกและบนแนวรบด้านตะวันออกที่ต่อสู้ปะทะกับสหภาพโซเวียต
พันท์เซอร์ 2 ได้ถูกแทนที่โดยรถถังพันท์เซอร์ 3 และรถถังขนาดกลาง พันท์เซอร์ 4 โดยในปี ค.ศ. 1940/1941  ในช่วงปลายปี ค.ศ. 1942 มันได้ถูกปลดประจำการเป็นการใหญ่ออกจากแนวหน้าและได้ถูกใช้สำหรับการฝึกซ้อมและบนแนวรบที่สอง ป้อมปืนของตัวรถถังที่ล้าสมัยอย่างพันท์เซอร์ 1 และ 2 ได้ถูกนำมาใช้อีกครั้งด้วยการเป็นป้อมปืนที่เฉพาะบังเกอร์ป้องกันที่ถูกสร้างขึ้น โดยเฉพาะอย่างยิ่งในกำแพงแห่งแอตแลนติก การผลิตรถถังรุ่นนี้ได้ถูกยุติลงในเดือนมกราคม ค.ศ. 1944 แต่ฐานตัวรถถังยังคงถูกใช้เป็นฐานของยานพาหนะเกราะได้อีกหลายคัน ส่วนใหญ่เป็นปืนใหญ่อัตตาจร และรถถังพิฆาต เช่น เวสพี และมาร์เดอร์ 2 โดยตามลำดับ
==อ้างอิง==
รถถัง
รถถังเยอรมันในสงครามโลกครั้งที่สอง
รถถังเบาในสงครามโลกครั้งที่สอง
รถถังทหารม้า
บาปรัก

บาปรัก เป็นละครโทรทัศน์แนวดราม่า โดย เอ็กแซ็กท์ (เดอะ วัน เอ็นเตอร์ไพรส์ ในปัจจุบัน) เค้าโครงเรื่องโดย ถกลเกียรติ วีรวรรณ, กษิดินทร์ แสงวงศ์ เป็นเรื่องราวความรักบนความไม่ถูกต้องของคนสามคน โดยมีแกนกลางเป็นหญิงสาววัยกลางคนที่เป็นทั้งผู้ถูกกระทำและผู้กระทำ ถูกนำมาสร้างเป็นละครครั้งแรกทางช่อง 5 และครั้งที่สองทางช่องวัน
== การสร้างเป็นละครโทรทัศน์ ==
ครั้งแรกเมื่อปี พ.ศ. 2542 กำกับการแสดงโดย ถกลเกียรติ วีรวรรณ นำแสดงโดย สินจัย เปล่งพานิช, นพพล โกมารชุน และภูธเนศ หงษ์มานพ ออกอากาศทางสถานีวิทยุโทรทัศน์กองทัพบกช่อง 5 ทุกวันศุกร์ - วันเสาร์ - วันอาทิตย์ เวลา 20.25 น. เมื่อวันที่ 30 กรกฎาคม พ.ศ. 2542 - 24 กันยายน พ.ศ. 2542
และนำกลับมาสร้างใหม่อีกครั้งในปี พ.ศ. 2561 ผลิตโดย เดอะ วัน เอ็นเตอร์ไพรส์ และ ทริปเปิล ไนน์ พลัส เขียนบทโทรทัศน์โดย ชวนนท์ สารพัฒน์ , วรรณถวิล สุขน้อย , ภัทร์พัทร์ศร วริศราภูริชา , สรวิชญ์ ภิญโญมิตร กำกับการแสดงโดย พีรพล เธียรเจริญ นำแสดงโดย สุวนันท์ คงยิ่ง, วิลลี่ แมคอินทอช และฌอห์น จินดาโชติ ออกอากาศทางช่องวัน ทุกวันจันทร์-อังคาร เวลา 21.20 น. และออกอากาศย้อนหลังทางแอปพลิเคชันไลน์ทีวี เวลา 23.00 น. เริ่มออกอากาศตอนแรกวันที่ 3 กันยายน พ.ศ. 2561 - 13 พฤศจิกายน พ.ศ. 2561 
== นักแสดง ==
== รางวัล ==
ละครโทรทัศน์ปี พ.ศ. 2542
ละครโทรทัศน์ พ.ศ. 2561
== อ้างอิง ==
== แหล่งข้อมูลอื่น ==
กบ-สุวนันท์ นำทัพนักแสดง เปิดตัวละครบาปรัก
บาปรัก เรื่องย่อ ออนไลน์ไอดอล
ละครโทรทัศน์ไทย
วรรณกรรมที่สร้างเป็นละครโทรทัศน์
รายการโทรทัศน์ช่องวัน
รายการโทรทัศน์ที่เริ่มออกอากาศตั้งแต่ พ.ศ. 2542
รายการโทรทัศน์ที่เริ่มออกอากาศตั้งแต่ พ.ศ. 2561
ละครโทรทัศน์ไทยที่ออกอากาศตั้งแต่ พ.ศ. 2561
ละครที่ออกฉายในปี พ.ศ. 2561
เลออน ชวาตสแมน

เลออน ชวาตสแมน (Leon Schwartzmann หรืออาจสะกดเป็น Szwarcman, Szwarzman, Schwarzman, Schwarzmann; ค.ศ. 1887, วอร์ซอ – ค.ศ. 1942, เอาชวิทซ์) เป็นผู้เชี่ยวชาญหมากรุกสากลชาวโปแลนด์–ฝรั่งเศส
เขาเกิดในกรุงวอร์ซอ ประเทศโปแลนด์ (จักรวรรดิรัสเซีย) ในครอบครัวชาวยิว และเข้าศึกษาในเซนต์ปีเตอส์เบิร์ก ใน ค.ศ. 1911 เขาได้คะแนนเสมอกันสำหรับอันดับ 5 และ 6 ที่เซนต์ปีเตอส์เบิร์ก (อิลยา ราบิโนวิช และพลัทซ์ เป็นฝ่ายชนะ) ส่วนในปี ค.ศ. 1913 เขาได้อันดับ 2 ต่อจากพลัทซ์ ที่เซนต์ปีเตอส์เบิร์ก
หลังสงครามโลกครั้งที่หนึ่ง เขาอาศัยอยู่ในประเทศโปแลนด์ ครั้นในปี ค.ศ. 1919 เขาได้อันดับ 6 ที่วอร์ซอ (ซิสวาฟ เบสิสมัน เป็นฝ่ายชนะ) และใน ค.ศ. 1924 เขาได้คะแนนเสมอกันสำหรับอันดับ 4 และ 5 ร่วมกับดาวิด เซพิออร์กา ต่อจากอเล็กซานเดอร์ เฟลมแบร์ก และชนะโมอีเซ โลสกี
ช่วงกลางคริสต์ทศวรรษ 1920 เขาย้ายไปประเทศฝรั่งเศส โดยในปี ค.ศ. 1926 ชวาตสแมนคว้าแชมป์การแข่งหมากรุกสากลชิงแชมป์นครปารีสครั้งที่ 2 ครั้นในปี ค.ศ. 1927 เขาได้คะแนนเสมอกันสำหรับอันดับ 2 และ 3 ร่วมกับเฮนรี กรอบ ต่อจากวิลเฮล์ม ออร์บัค ที่ไฮอีเรส และใน ค.ศ. 1927 เขาได้คะแนนเสมอกันสำหรับอันดับ 10 ถึง 12 ที่ปารีส (อับราฮัม บารัตส์ เป็นฝ่ายชนะ) ส่วนในปี ค.ศ. 1928 เขาได้คะแนนเสมอกันสำหรับอันดับ 2 และ 3 ร่วมกับโยเซฟ ซูเคียรมัน ต่อจากบารัตส์ในรายการชิงแชมป์ปารีสครั้งที่ 4 จากนั้นใน ค.ศ. 1929 เขาได้คะแนนเสมอกันสำหรับอันดับ 8 และ 9 ที่ปารีส (ซาเวียลลี ตาร์ตาโกเวอร์ เป็นฝ่ายชนะ) และใน ค.ศ. 1936 เขาได้แข่งในรายการชิงแชมป์ปารีสครั้งที่ 12 (นิโคลัส รอสโซลิโม เป็นฝ่ายชนะ)
ในช่วงสงครามโลกครั้งที่สอง เขาถูกจับและถูกส่งตัวไปยังค่ายกักกันเอาชวิทซ์ ซึ่งเขาเสียชีวิตเมื่อวันที่ 3 กันยายน ค.ศ. 1942
== อ้างอิง ==
ชาวยิวโปแลนด์
นักหมากรุกสากลชาวโปแลนด์
นักหมากรุกสากลชาวฝรั่งเศส
นักหมากรุกสากลชาวยิวที่เสียชีวิตในฮอโลคอสต์
นักหมากรุกสากลที่เสียชีวิตในค่ายกักกันนาซี
บุคคลจากเซนต์ปีเตอส์เบิร์ก
บุคคลจากวอร์ซอ
ชาวฝรั่งเศสเชื้อสายโปแลนด์
พันท์เซอร์ 35(เท)

พันท์เซอร์คัมพฟ์วาเกิน 35(เท) ชื่อเรียกทั่วไปได้ถูกย่อสั้นว่า พันท์เซอร์ 35(เท) หรือย่อด้วยคำว่า Pz.Kpfw. 35(t), เป็นรถถังเบาที่ถูกออกแบบโดยเชโกสโลวาเกียที่ถูกใช้เป็นส่วนใหญ่โดยนาซีเยอรมนีในช่วงสงครามโลกครั้งที่สอง ตัวอักษรคำว่า (ที) หมายถึง tschechisch (German: "Czech") ได้ประจำการอยู่ในเชโกสโลวาเกีย มีชื่ออย่างเป็นทางการว่า รถถัง Lehký vzor 35 (รถถังเบาแบบ 35) แต่โดยปกติแล้วจะถูกเรียกว่า  LT vz. 35 หรือ LT-35.
จำนวนทั้งหมด 434 คันที่ถูกสร้างขึ้น เยอรมันได้ยึดไป 244 คัน เมื่อพวกเขาได้เข้ายึดครองโบฮีเมียและมอเรเวียในเดือนมีนาคม ค.ศ. 1939 และสโลวักได้รับ 52 คัน เมื่อพวกเขาได้ประกาศแยกตัวเป็นอิสระจากเชโกสโลวาเกียในช่วงเวลาเดียวกัน ส่วนคันอื่นๆได้ถูกส่งออกไปยังบัลแกเรียและโรมาเนีย ในช่วงประจำการในเยอรมัน ได้แสดงให้เห็นในการรบในช่วงปีแรกของสงครามโลกครั้งที่สอง ที่จดจำมากที่สุดอย่างการบุกครองโปแลนด์, ยุทธการที่ฝรั่งเศสและการรุกรานสหภาพโซเวียตก่อนที่จะถูกปลดประจำการหรือไม่ก็ส่งขายออกไปในปี ค.ศ. 1942 มันได้ถูกใช้งานสำหรับส่วนที่เหลือของสงครามโดยประเทศอื่นๆและรถถังฝึกซ้อมในบัลแกเรียในปี ค.ศ. 1950
== อ้างอิง ==
รถถัง
รถถังเยอรมันในสงครามโลกครั้งที่สอง
รถถังเบาในสงครามโลกครั้งที่สอง
รถถังทหารม้า
เฟาคา 4501 (เพ)

เฟาคา 4501 (เพ) เป็นชื่ออย่างเป็นทางการสำหรับต้นแบบรถถังหนักที่ไม่ประสบความสำเร็จจากพอร์เชอในเยอรมนีในปี ค.ศ. 1942 มันไม่ได้ถูกรับเลือกสำหรับการผลิตและการออกแบบของเฮนเซลที่มีสเปคเดียวกันนั้นเหนือกว่าได้รับการผลิตขึ้นให้เป็นรถถังทีเกอร์ 1 ส่วนใหญ่ของฐานรถถังที่ถูกผลิตแล้วได้ถูกดัดแปลงแก้ไขให้กลายเป็นรถถังพิฆาต เอเลอฟันท์
==อ้างอิง==
รถถัง
รถถังเยอรมันในสงครามโลกครั้งที่สอง
รถถังหนักในสงครามโลกครั้งที่สอง
ประเทศไทยในเอเชียนเกมส์ 2018

ประเทศไทย เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศไทย ส่งนักกีฬาเข้าร่วมแข่ง 830 คน เพื่อแข่งขัน 46 กีฬา ผลการแข่งขันครั้งนี้ประเทศไทยได้รับ 11 เหรียญทอง 16 เหรียญเงิน และ 46 เหรียญทองแดง รวมทั้งหมด 73 เหรียญ
== สรุปเหรียญรางวัล ==
=== เหรียญรางวัลแบ่งตามชนิดกีฬา ===
=== เหรียญรางวัลแบ่งตามวัน ===
=== นักกีฬาที่ได้รับเหรียญรางวัล ===
นักกีฬาที่ได้รับเหรียญรางวัล มีรายชื่อดังต่อไปนี้
| width="78%" align="left" valign="top" |
==อ้างอิง==
ไทย
ประเทศไทยในเอเชียนเกมส์
อาบรัม ชปีรอ

อาบรัม (อับราฮัม) ชปีรอ (Abram (Abraham) Szpiro; ค.ศ. 1912, เซโกโว พวกโกเวอนอเรต จักรวรรดิรัสเซีย — 16 กุมภาพันธ์ ค.ศ. 1943, ค่ายกักกันเอาช์วิทซ์) เป็นผู้เชี่ยวชาญหมากรุกสากลชาวโปแลนด์
เขาเกิดในจักรวรรดิรัสเซีย (ปัจจุบันคือประเทศโปแลนด์) เขาย้ายไปอยู่กับครอบครัวของเขาที่เมืองวุช เขาได้คะแนนเสมอกันสำหรับอันดับ 7 และ 8 (ค.ศ. 1930), อันดับ 4 ร่วมกัน (ค.ศ. 1931) และได้อันดับ 6 (ค.ศ. 1933 และ 1934) ในการแข่งชิงแชมป์นครวุช เขาเป็นตัวแทนของวุชในการแข่งทีมหมากรุกสากลชิงแชมป์ประเทศโปแลนด์ครั้งที่ 2 ที่กาตอวิตแซใน ค.ศ. 1934  ชปีรอได้รับรางวัลเหรียญทองจากประเภทบุคคลในที่บอร์ดสี่ โดยเป็นฝ่ายชนะไอแซก เชคเตอร์, เลออน ตวน-บารานอฟสกี และเฮนริก ฟรีดมัน ฯลฯ และชนะราวัลเหรียญเงินในประเภททีม
ในปี ค.ศ. 1934/35 เขาได้อันดับ 2 ที่ปอซนัญ และชนะการแข่งที่พอซนานใน ค.ศ. 1935 และในปีเดียวกันนี้ เขาได้คะแนนเสมอกันสำหรับอันดับ 2 ถึง 5 ที่วุช รวมถึงได้คะแนนเสมอกันสำหรับอันดับ 6 และ 7 ที่วอร์ซอ (หมากรุกสากลชิงแชมป์ประเทศโปแลนด์ครั้งที่ 3 ซึ่งชนะโดยซาเวียลลี ตาร์ตาโกเวอร์), ชนะที่ตแชนสตอคอวาใน ค.ศ. 1936, ได้คะแนนเสมอกันสำหรับอันดับ 7 และ 8 ที่ยูราตาใน ค.ศ. 1937 (ระหว่างประเทศ, ชิงแชมป์ประเทศโปแลนด์ครั้งที่ 4 ซึ่งตาร์ตาโกเวอร์เป็นฝ่ายชนะการแข่ง), ได้อันดับ 2 (ค.ศ. 1937) และได้อันดับ 4 ร่วมกัน (ค.ศ. 1939) ในรายการชิงแชมป์เมืองวุช
ในช่วงสงครามโลกครั้งที่สอง เขาอาศัยอยู่ในวุชและวอร์ซอ เขาได้อันดับ 2 ต่อจากเฮนริก โปโกเรียวี ที่การแข่งวอร์ซอเกตโตในเดือนกุมภาพันธ์—เมษายน ค.ศ. 1942 และในตอนต้นปี ค.ศ. 1943 เขาถูกจับในเกตโต โดยถูกส่งตัวไปยังค่ายกักกันนาซีและถูกสังหารในค่ายกักกันเอาช์วิทซ์
== อ้างอิง ==
นักหมากรุกสากลชาวโปแลนด์
นักหมากรุกสากลชาวยิวที่เสียชีวิตในฮอโลคอสต์
นักหมากรุกสากลที่เสียชีวิตในค่ายกักกันนาซี
บุคคลจากจังหวัดมาซอฟแช
ฟรังโก อาร์มานิ

ฟรังโก อาร์มานิ (Franco Armani; เกิดเมื่อ 16 ตุลาคม ค.ศ. 1986) เป็นนักฟุตบอลชาวอาร์เจนตินา เล่นในตำแหน่งผู้รักษาประตูให้กับริเบร์เปลตและฟุตบอลทีมชาติอาร์เจนตินา
== เกียรติประวัติ ==
ทีมชาติอาร์เจนตินา
ฟุตบอลโลก: 2022
โกปาอาเมริกา: 2021
คอนเมบอล-ยูฟ่า คัพ ออฟ แชมเปียนส์: 2022
== อ้างอิง ==
นักฟุตบอลชาวอาร์เจนตินา
ชาวอาร์เจนตินาเชื้อสายอิตาลี
บุคคลจากกาซิลดา
ผู้เล่นกลุบอัตเลติโกริเบร์เปลต
นักฟุตบอลทีมชาติอาร์เจนตินา
ผู้รักษาประตูฟุตบอล
ผู้เล่นในฟุตบอลโลก 2018
ผู้เล่นในโกปาอาเมริกา 2019
ผู้เล่นในโกปาอาเมริกา 2021
ผู้เล่นในฟุตบอลโลก 2022
ผู้เล่นในชุดชนะเลิศโกปาอาเมริกา
ผู้เล่นในชุดชนะเลิศฟุตบอลโลก
ฟรังโก เซร์บิ

ฟรังโก เอมานูเอล เซร์บิ (Franco Emanuel Cervi ; เกิด 26 พฤษภาคม ค.ศ. 1994) เป็นนักฟุตบอลชาวอาร์เจนตินา ปัจจุบันลงเล่นในตำแหน่งปีก ให้กับเซลตาเดบิโก สโมสรในลาลิกา และทีมชาติอาร์เจนตินา
== สโมสรอาชีพ ==
=== โรซาริโอเซนตรัล ===
เซร์บิ เป็นผลผลิตจากระบบทีมเยาวชนของโรซาริโอเซนตรัล ก่อนจะได้ลงเล่นในลีกกับทีมชุดใหญ่ครั้งแรกในวันที่ 9 กันยายน ค.ศ. 2014 ในนัดที่โรซาริโอเซนตรัล เอาชนะเอสตูดิเอนเตส 1-0 จากการเปลี่ยนตัวลงเล่นแทนเอร์นัน เอนซินา ในนาทีที่ 66 ในวันที่ 14 กุมภาพันธ์ ค.ศ. 2015 เขายิงประตูแรกในการลงเล่นในลีกในนัดที่พบกับราซินกลุบ
ในวันที่ 25 กุมภาพันธ์ ค.ศ. 2016 เซร์บิ ได้ลงเล่นนัดแรกในโกปาลิเบร์ตาโดเรส ในนัดที่เอาชนะกลุบนาซิโอนัลเดฟุตบอล เขาสามารถทำประตูได้ครั้งแรกในการเล่นฟุตบอลระดับนานาชาติในนัดที่เอาชนะริเบร์เปลต มอนเตบิเดโอ 3-1
=== ไบฟีกา ===
ในวันที่ 15 กันยายน ค.ศ. 2015 เซร์บิได้เซ็นสัญญาเป็นเวลา 6 ปี กับไบฟีกา ทีมที่ชนะเลิศปรีไมราลีกา ไบฟีกา โดยมีค่าฉีกสัญญา 60 ล้านยูโร เขายังคงเล่นให้กับโรซาริโอเซนตรัลจนถึงเดือนพฤษภาคม ค.ศ. 2016 และเข้าร่วมทีมไบฟีกาในวันที่ 24 มิถุนายน ในช่วงก่อนฤดูกาล ในวันที่ 7 สิงหาคม ค.ศ. 2016 เขาได้ลงเล่นเป็นนัดแรกกับทีมในรายการซูแปร์ตาซากังดีดูดือออลีไวรา ซึ่งเอาชนะบรากา 3-0 โดยเขาเป็นผู้ทำประตูแรก และได้รับเลือกเป็นผู้เล่นยอดเยี่ยมประจำการแข่งขัน
ในฤดูกาลแรกของเขา เซร์บิ กลายเป็นผู้เล่นไบฟีกาคนแรกที่สามารถทำประตูได้ในฟุตบอลทุกรายการของโปรตุเกสในฤดูกาลเดียว ซูแปร์ตาซา, ปรีไมราลีกา, ตาซาดือปูร์ตูกัล และตาซาดาลีกา และมากไปกว่านั้นเขาสามารถทำประตูได้ในยูฟ่าแชมเปียนส์ลีกด้วย
===เซลตา===
ในวันที่ 5 กรกฎาคม ค.ศ. 2021 เซบิร์ ย้ายร่วมทีมเซลตาบิโก ในลีกสูงสุดของประเทศสเปน โดยไม่มีค่าตัวหลังหมดสัญญากับไบฟีกา
==อ้างอิง==
==แหล่งข้อมูลอื่น==
ชาวอาร์เจนตินาเชื้อสายอิตาลี
ผู้เล่นในปริเมราดิบิซิออนเดอาร์เฆนตินา
ผู้เล่นสปอร์ลิชบัวอีไบฟีกา
ผู้เล่นเซลตาเดบิโก
ผู้เล่นในลาลิกา
นักฟุตบอลต่างชาติในลีกสเปน
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
บุคคลจากซานโลเรนโซ
ปีกฟุตบอล
ผู้เล่นในปรีไมราลีกา
เจ้าหญิงชาร์ล็อทเทอแห่งซัคเซิน-อัลเทินบวร์ค

เจ้าหญิงชาร์ล็อทเทอแห่งซัคเซิน-อัลเทินบวร์ค (Princess Charlotte of Saxe-Altenburg) ประสูติเมื่อวันที่ 4 มีนาคม ค.ศ. 1899 ณ ราชอาณาจักรปรัสเซีย เป็นพระธิดาองค์ใหญ่ใน เจ้าชายแอนสท์ที่ 2 ดยุกแห่งซัคเซิน-อัลเทินบวร์ค และ เจ้าหญิงแอดิเลดแห่งชัมเบิร์ก-ลิพเพอ
พระองค์ทรงเสกสมรสกับ เจ้าชายซีกิสมุนด์แห่งปรัสเซีย (2439-2521) เจ้าชายจากประเทศปรัสเซีย เมื่อวันที่ 11 กรกฎาคม ค.ศ. 1919 รับพระราชทานพระอิสริยยศและฐานันดรที่ เฮอร์รอยัลไฮนีส เจ้าหญิงซีกิสมุนด์แห่งปรัสเซีย พระชายา (แรกประสูติดำรงฐานันดรที่ ไฮนีส) มีพระบุตร 2 พระองค์ คือ
เจ้าหญิงบาร์บาราแห่งปรัสเซีย
เจ้าชายอัลเฟรโดแห่งปรัสเซีย
เจ้าหญิงชาร์ล็อทเทอแห่งซัคเซิน-อัลเทินบวร์ค สิ้นพระชนม์เมื่อวันที่ 16 กุมภาพันธ์ ค.ศ. 1989 สิริพระชันษา 89 ปี
== อ้างอิง ==
Prinzessin Charlotte Agnes von Sachsen-Altenburg Herzogin von Sachsen
Charlotte Agnes Prinzessin von Sachsen-Altenburg
ราชวงศ์ซัคเซิน-อัลเทินบวร์ค
เจ้าหญิงปรัสเซีย